Številka: 110-43/2020/1

Datum: 17. 11. 2020

**ZADEVA: JAVNA OBJAVA za prosto uradniško delovno mesto s šifro 6721 – sekretar (m/ž) v Direktoratu za srednje in višje šolstvo ter izobraževanje odraslih v Ministrstvu za izobraževanje, znanost in šport**

|  |
| --- |
| Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF; v nadaljevanju ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19)  **MINISTRSTVO ZA IZOBRAŽEVANJE, ZNANOST IN ŠPORT, Masarykova cesta 16, Ljubljana**  objavlja  prosto uradniško delovno mesto **s šifro 6721** – **SEKRETAR** (m/ž) v **Direktoratu za srednje in višje šolstvo ter izobraževanje odraslih** (št.:110-43/2020). Delovno razmerje bo sklenjeno za določen čas, za čas trajanja projekta **»Predsedovanje Republike Slovenije Svetu Evropske unije 2021«** s polnim delovnim časom.  Kandidati, ki se bodo prijavili na prosto delovno mesto, morajo izpolnjevati naslednje pogoje:   * končano visokošolsko univerzitetno izobraževanje(prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba(druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi(prejšnja); * sedem (7) let delovnih izkušenj; * višja raven znanja angleškega jezika; * znanje uradnega jezika; * državljanstvo Republike Slovenije; * ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev; * zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.   Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnje izobrazbe.  Znanje angleškega jezika na višji ravni se dokazuje:   * s potrdilom o višji ravni znanja angleškega jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2 ipd.), ki ni starejše od deset let, * z dokazilom, da se je oseba šolala v angleškem jeziku (pridobila stopnjo izobrazbe: osnovno, srednjo, do- ali podiplomsko) v državi, v kateri je to materni jezik, če od zaključka šolanja ni preteklo več kot deset let, * z dokazilom, da je oseba vsaj šest mesecev opravljala delo visokošolske zahtevnosti v tujini v angleškem jeziku, če od opravljanja dela ni preteklo več kot deset let ali * na drug način, kar kandidat pojasni v vlogi ali na razgovoru s komisijo.   Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem.  Prednost pri izbiri bodo imeli kandidati z izkušnjami na področju projektnega dela ter s poglobljenim poznavanjem področja višjega šolstva.    Zelo zaželene so tudi organizacijske sposobnosti, komunikacijske sposobnosti (govorne in pisne) ter hitra odzivnost.    Okvirna vsebina dela:   * koordinacija in sodelovanje v direktoratu pri vodenju strokovnih nalog na področju Predsedovanja Slovenije Svetu Evropske unije, * vodenje in sodelovanje v najzahtevnejših projektnih skupinah, * sodelovanje pri pripravi in predsedovanju delovnim telesom, * krepitev odnosov z deležniki v institucijah EU, * sodelovanje z relevantnimi deležniki pri pripravi strateških rešitev, strokovnih podlag, najzahtevnejših gradiv in usmeritev, * spremljanje funkcionarjev in drugih akterjev na zasedanjih Sveta EU, * samostojno opravljanje drugih najzahtevnejših nalog po navodilu vodje oz. druge pristojne osebe.   **Prijava na prosto delovno mesto mora biti obvezno pripravljena na obrazcu** [**JO-110-43/2020**](file:///C:\Users\GrzanA\AppData\Local\Temp\notes7AD0CA\JO-110-42-2018.doc), **ki je priloga te javne objave za prosto delovno mesto, z natančno izpolnjenimi vsemi rubrikami in izjavami.**  Z izbranim kandidatom bo sklenjeno delovno razmerje za določen čas, za čas dela na projektu **»Predsedovanje Republike Slovenije Svetu Evropske unije 2021«** s polnim delovnim časom.  Izbrani kandidat ne bo imenovan v uradniški naziv, pravice in obveznosti iz delovnega razmerja bodo določene glede na uradniški naziv sekretar (m/ž).  Izbrani kandidat bo opravljal delo v poslovnih prostorih Ministrstva za izobraževanje, znanost in šport, Masarykova 16, Ljubljana oz. v drugih uradnih prostorih, kjer organ opravlja svoje naloge.  Kandidat vloži prijavo v pisni obliki na priloženem obrazcu **«JO-110-43/2020«**, ki jo pošlje v zaprti ovojnici z označbo: "za prosto delovno mesto **šifra 6721** – sekretar (m/ž), št. 110-43/2020", na naslov: Ministrstvo za izobraževanje, znanost in šport, Masarykova cesta 16, Ljubljana. Rok za vlaganje prijav je 3 delovne dni po objavi na osrednjem spletnem mestu državne uprave (<http://www.gov.si>) in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mizs@gov.si pri čemer veljavnost prijave ni pogojena z elektronskim podpisom.  Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (<http://www.gov.si/>).  Informacije o izvedbi postopka dobite vsak delovni dan od 10. do 11. ure, na telefonski številki (01) 400-5493, ga. Lucija Štrancar.  V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.    Ministrstvo za izobraževanje, znanost in šport |